Greve av Foix

Greve av Foix var en adelstittel i området Foix nord for Pyreneene i det som i dag er Frankrike. Grevene hersket over grevskapet Foix, men utvidet sin makt i området og la i 1290 Béarn under seg. Den første greve var Roger I av Foix, som hersket 1035/1038-1064.«comtat de Foix», Gran Enciclopèdia Catalana. I det trettende og fjortende århundre ble grevene av Foix regnet blant de mektigste i Frankrike. Fra slutten av 1400-tallet ble grevskapet forent med kongedømmet Navarra og kom derfra igjen under kongen av Frankrike. Henrik IV av Frankrike førte også tittelen greve av Foix. I 1607 ble grevskapet integrert i den franske krone.

Referanser

Kategori:Fransk adel